ศูนย์เรื่องราวร้องทุกข์ ได้รับการประสานผ่านระบบการจัดการเรื่องราวร้องทุกข์ สำนักงานปลัดสำนักนายกรัฐมนตรี ทำเนียบรัฐบาล รหัสเรื่อง นร02660008053

ขอให้ดำเนินการติดตั้งและซ่อมแซมไฟฟ้าส่องสว่าง บริเวณช่วงป้ายหยุดรถโดยสารประจำทาง หน้าร้านแมคโดนัลด์ แขวงบางรัก (ตามผู้ร้องแจ้ง) เขตบางรัก กรุงเทพมหานคร จุดสังเกต ป้ายฯจะอยู่ถนนสีลม ฝั่งขาออก เลยสีลมซอย 4 อยู่หน้าร้านแมคโดนัลด์และอยู่หน้าอาคาร 64 ใกล้กับรถไฟฟ้า BTS สถานีศาลาแดง ป้ายหยุดรถโดยสารประจำทางดังกล่าวเป็นป้ายฯใหม่ เพิ่งเริ่มก่อสร้างเมื่อเดือนธันวาคม 2565 แล้วเสร็จเมื่อเดือนมกราคม 2566 ลักษณะเป็นโครงที่พักผู้โดยสารทาสีมีเหล็กพิงกับกระจก ไม่มีที่นั่ง และไม่มีการติดตั้งไฟฟ้าส่องสว่าง ผู้ร้องแจ้งว่า ใช้บริการป้ายนี้เป็นประจำทุกวัน ซึ่งในช่วงกลางคืนที่ผู้ร้องมารอรถโดยสารประจำทาง (ประมาณ 22.00 น.) ป้ายฯดังกล่าวมืดมาก ทำให้รู้สึกไม่ปลอดภัย จึงประสงค์ให้หน่วยงานที่เกี่ยวข้องดำเนินการติดตั้งไฟฟ้าส่องสว่างบริเวณป้ายหยุดรถประจำทางดังกล่าว อีกทั้งผู้ร้องแจ้งว่า ไฟฟ้าส่องสว่างริมทางบริเวณถนนสีลม ซึ่งตลอดทางไล่มาจากโรงพยาบาลกรุงเทพคริสเตียนมายังพัฒพงษ์มีไฟฟ้าส่องสว่างมาตลอดทาง แต่มาถึงช่วงใกล้กับป้ายหยุดรถประจำทางดังกล่าวนั้นชำรุด 1 จุดมาเป็นเวลาประมาณ 1 สัปดาห์แล้ว ส่งผลให้ทัศนวิสัยบริเวณพื้นที่มืดมากขึ้น สุ่มเสี่ยงให้เกิดอุบัติเหตุหรืออาชญากรรมในพื้นที่ได้ จึงประสงค์ให้หน่วยงานที่เกี่ยวข้องดำเนินการซ่อมแซมไฟฟ้าส่องสว่างริมทางจำนวน 1 จุด เพื่อบรรเทาความเดือดร้อน และลดปัญหาอุบัติเหตุและอาชญากรรมในพื้นที่ ประกอบกับผู้ร้องประสงค์ให้ดำเนินการโดยเร่งด่วน 

//หมายเหตุ ปักหมุดที่สำนักงานเขตเพราะไม่สามารถปักละติจูด ลองติจูด ที่ชัดเจนได้ กรุณาอ่านรายละเอียดสถานที่จากรายละเอียดการแจ้งเป็นหลัก
ศูนย์ฯ ประสานมาเพื่อตรวจสอบและดำเนินการ และโปรดพิจารณาให้ความคุ้มครองผู้ร้องและผู้เกี่ยวข้องอย่าให้ต้องรับภัย หรือความไม่ชอบธรรมอันเนื่องมาจากการร้องเรียน การเป็นพยาน หรือการให้ข้อมูลนั้น  #ศรท  #ศรท1111
#1555 #citydata